Kichwa: Wolves 1-1 Man Utd: Paul Pogba akosa penalti ugenini\nKwa kuzingatia jina la hapo juu la makala ya kuwaziwa, fikiria makala.\n
Paul Pogba (kushoto) amekosa penalti nne akiicxhezea man United katika ligi ya Premia tangu mwanzo wa msimu uliopita

Huku ikiwa magoli 1-1 katika kipindi cha pili , raia huyo wa Ufaransa alichezewa visivyo na Conor Coady na kupewa penalti hiyo kuipiga licha ya kukosa penalti tatu msimu uliopita huku Rashford akifunga goli moja dhidi ya Chelsea katika mechi ya ufunguzi wikendi iliopita.

Shambulio hilo  la pogba lilipanguliwa na Rui Patricio ambaye aliruka upande wake wa kulia. 

Katika kipindi cha kwanza kilichoshirikisha mashambulizi matatu , Anthony Martial alikuwa ameiweka kifua mbele Man United  akiifungia klabu hiyo goli lake la 50 - kabla ya Ruben Neves kusawazisha kupitia shambulio kali karibu na eneo la hatari dakika 10 baada ya kipindi cha kwanza. 

Kichwa cha mshambuliaji wa Wolves Raul Jimenez kiligonga mwamba wa goli kabla ya Neves kufunga  lakini hakuna kipa aliyevamiwa na mashambulio baada ya Pogba kukosa penalti hiyo.

Wakati mzuri na mgumu wa Martial

Anthony Martial amefunga magoli 36 ya ligi ya Premia akiichezea Manchester United miongoni mwa magoli 50

Akizungumza na vyombo vya habari siku ya Ijumaa, mkufunzi wa United  Ole Gunnar Solskjaer alisema kwamba anamtaka Martial na Rashford kufunga magoli wanapokaribia lango la upinzani. 

Pengine alikuwa akizungumzia kuhusu krosi iliopigwa na Rashford karibu na mwamba wa goli katika kipindi cha kwanza. 

Martial hakusukuma mguu wake  mbali na kushikana na beki huyo huku fursa hiyo ya wazi ikipotea. 

Kilichofuatia ni magoli mangapi ambayo raia huyo wa Ufaransa anaweza kufunga iwapo atafuata mkondo huo wa kuwa hatari mbele ya lango. 

Baada ya dana dana nzuri ilioanzishwa na Jesse Lingard akiwemo Luke Shaw  na kumaliziwa na Rashford aliyepiga kombora la chini chini na kupita safu ya ulinzi ya Wolvehampton, Martial alipiga mkwaju kwa haraka  huku kipa wa klabu hiyo akikosa nafasi ya kuokoa mkwaju huo.

Ulikuwa wakati mzuri kwa wageni hao ambao waliathiriwa na kupewa kadi ya njano kwa Daniel James  kwa kujiangusha. 

Kipindi cha pili ilikuwa...